CELEX: 62011CN0043
Language: fi
Date: 2011-01-31 00:00:00
Title: Asia C-43/11: Ennakkoratkaisupyyntö, jonka Tribunale di Milano (Italia) on esittänyt 31.1.2011 — rikosoikeudenkäynti Assane Sambia vastaan

9.4.2011   
            
            
               FI
            
            
               Euroopan unionin virallinen lehti
            
            
               C 113/7
            
         Ennakkoratkaisupyyntö, jonka Tribunale di Milano (Italia) on esittänyt 31.1.2011 — rikosoikeudenkäynti Assane Sambia vastaan
   (Asia C-43/11)
   2011/C 113/12
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Milano
   
      Pääasian asianosainen
   
   Assane Samb
   
      Ennakkoratkaisukysymys
   
   Ovatko direktiivin 2008/115/EY (1) 15 ja 16 artikla lojaalin yhteistyön ja direktiivien tehokkaan vaikutuksen periaatteiden valossa esteenä sille, että kolmannen maan kansalainen, joka oleskelee laittomasti jäsenvaltiossa, voidaan määrätä jopa neljän vuoden pituiseen vankeusrangaistukseen silloin, kun hän ei ole noudattanut poliisiviranomaisen antamaa ensimmäistä määräystä, ja jopa viiden vuoden pituiseen vankeusrangaistukseen silloin, kun hän ei ole noudattanut tätä seuraavia määräyksiä (mihin liittyy rikospoliisin velvollisuus pidättää verekseltä tavattu), pelkästään sen johdosta, että hän ei ole tehnyt yhteistyötä karkotusmenettelyssä ja erityisesti pelkästään sen johdosta, että hän ei ole noudattanut hallintoviranomaisen antamaa maastapoistumismääräystä?
   
      (1)  EUVL L 348, s. 98.